Suomi kesäolympialaisissa 1976

Suomi osallistui Montrealin kesäolympialaisiin 1976 85 urheilijan joukkueella 14 urheilumuodossa. Suomen joukkue saavutti kesäolympialaisissa 1976 yhteensä kuusi mitalia, joista neljä oli kultaa, kaksi hopeaa. Kisojen mitalitilastossa Suomi sijoittui 11. sijalle.

Suomalaisurheilijat valittiin kolmessä eri vaiheessa touko-heinäkuun 1976 aikana. Valintamalli oli lajiliittojen toivoma. Ensimmäinen valintakokous 17. toukokuuta nimesi yhteensä 25 urheilijaa, joista kuusi oli painijoita, viisi nyrkkeilijää, viisi painonnostajaa, kolme melojaa, kolme soutajaa sekä yksi ampuja, judoka ja uimari. Toinen valintakokous oli 8. kesäkuuta toi 16 uutta olympiaurheilijaa, joista kaksi oli ampujia, neljä 5-ottelijaa, seitsemän purjehtijaa, yksi pyöräilijä ja kaksi maratonjuoksijaa. Kolmas valintatilaisuus oli 5. heinäkuuta, jossa eniten esillä olivat yleisurheilijat. Kolmannessa kokouksessa 44 urheilijaa sai olympialipun. Heistä kaksi oli jousiampujia, yksi ampuja, yksi painija, neljä melojaa, neljä soutajaa, kaksi purjehtijaa ja 30 yleisurheilijaa. 5-ottelijat ilmoitettiin myös kalpamiekkailun joukkuekilpailuun. 

Suomi saavutti mitaleistaan neljä yleisurheilussa. Lasse Virén uusi neljän vuoden takaisen saavutuksensa ja voitti kultaa kahdella pisimmällä ratajuoksumatkalla. Pertti Ukkola voitti Suomelle olympiakultaa painissa ensi kertaa sitten vuoden 1956, ja Pertti Karppinen voitti Suomen kaikkien aikojen ensimmäisen kultamitalin soudussa.

Mitalistit

Kultaa 

 Lasse Virén 2 (5 000 metrin ja 10 000 metrin juoksu)
 Pertti Ukkola (Kreikkalais-roomalaisen painin sarja 57 kg)
 Pertti Karppinen (Soutu - yksiköt)

Hopeaa 

 Antti Kalliomäki (Seiväshyppy)
 Hannu Siitonen (Keihäänheitto)

Joukkue 
Montrealin kesäolympialaisissa Suomella oli 14 lajiryhmässä kilpaillut 85 urheilijan joukkue. Suomen vanhin olympiaurheilija Montrealissa oli kuutta päivää vaille 43-vuotias ampuja Jaakko Minkkinen ja nuorin 18-vuotias korkeushyppääjä Susann Sundkvist. Muita yli 40-vuotiaita olivat purjehtijat Matti Jokinen ja Matti Paloheimo. 18-vuotiaita kisajoukkueessa oli myös rintauimari Tuomo Kerola. Maan lipunkantajana kisojen avajaisissa toimi edellisten olympiakisojen kaksinkertainen kultamitalisti Lasse Virén.

Joukkueen kokonaisvahvuus oli 85 urheilijan lisäksi 41 joukkueen johtotehtäviin, valmennukseen ja huoltoon kuuluvaa edustajaa. Yleisjohtoon kuului 11 henkilöä. Lajijohto käsitti 30 henkilöä, joista 20 valmentajaa.,

Valinnoista 
Valinnat tehtiin 17. toukokuuta – 5. heinäkuuta kolmessa valintakokouksessa. Valinnan teki Olympiakomitean hallitus lajiliittojen ehdotusten perusteella. Lopullinen urheilijamäärä oli 85. Lajiliittojen ehdotuksista jäi valitsematta ensimmäisellä valintakerralla judoka Simo Akrenius ja painija Jarmo Övermark. Nyrkkeilijävalinnoissa tehtiin kompromissi, sillä varman valinnan Kalevi Marjamaan lisäksi muita ehdolla olleita ei pystytty laittamaan paremmuusjärjestykseen eli nyrkkeilijöitä valittiin kaikkiaan viisi. Painonnostoon valittiin varamieheksi Aimo Nieminen, joka olisi korvannut valitun Taito Haaran mahdollisessa loukkaantumistilanteessa. Toisella valintakerralla purjehtijoita valittiin eniten. Kuitenkin yksi venekunta eli Luokan 470 purjehtijat Mikko Brummer ja Rudi Biaudet jäi valitsematta. Ampujista jäivät valitsematta Leif Lajunen ja Seppo Saarenpää. Vaikka viimeisessä valinnassa olympiamatkalle valittiin peräti 40 urheilijaa, lista ei mennyt läpi sellaisenaan. Seitsemässä lajissa oli kahdessa edellisessä valintakokouksessa annettu mahdollisuus antaa lisänäyttöjä. Kyseiset lajiliitot esittivät 18 urheilijaa, mutta olympiakomitea hyväksyi 12 urheilijan näytöt. Ampujiksi ehdotettiin Jouko Hietalahtea, Matti Patteria, Jorma Lievosta ja Matti Säteriä. Heistä vain Hietalahti läpäisi valintaseulan. Painissa aiemmin jo ehdolla ollut vapaapainija Jarmo Övermark sai olympiaedustuksen. Purjehduksen 470-kaksikko Brummer–Biaudet hyväksyttiin nyt olympiapurjehtijoiksi. Pyöräilyssä Kari Puiston ja Mauno Uusivirran suoritukset eivät nostaneet heitä olympiajoukkueeseen. Yleisurheilussa SUL ehdotti 40 yleisurheilijan valintaa aiemmin valitun kahden maratonjuoksijan lisäksi. Valitsematta jätettiin kuitenkin 10 yleisurheilijaa. Tiukin äänestys käytiin kestävyysjuoksija Martti Vainion matkasta, joka toteutui äänin 11-9. Muita äänestykseen tulleita ja hylättyjä olivat pikajuoksija Antti Rajamäki, maratoonari Olavi Suomalainen, moukarinheittäjä Harri Huhtala ja kävelijä Reima Salonen. Ilman äänestystä hylättyjä olivat aitajuoksija Raimo Alanen, kiekonheittäjä Juhani Tuomola, kuulantyöntäjä Matti Yrjölä ja moukarinheittäjä Hannu Polvi. Matti Yrjölälle Montrealin kisat oli jo neljäs kerta, jolloin hänen olympiamatkansa evättiin. Naisten pitkän viestin varamies Barbro Lindström jätettiin kotimaahan jääväksi varamieheksi.

Menestysodotuksista 
Menestysodotuksia Suomella oli useista eri lajeista. Vahvimmat odotukset olivat yleisurheilussa. Kestävyysjuoksija Lasse Virén oli suosikki erityisesti 10 000 metrin kultamitalistiksi. Lisäksi menestysodotuksia oli 5 000 metrillä, muttei niin vahvoja kuin 10 000 metrillä. Perinteisesti miesten keihäänheitossa oli kultamitaliodotuksia, sillä olivathan kaikki kolme suomalaisedustajaa Seppo Hovinen, Hannu Siitonen ja Jorma Jaakola ennakkoon mitaliehdokkaita. Heistä Hannu Siitonen oli voittanut kaksi vuotta aiemmin Euroopan mestaruuden. Juoksijoista mitaliodotuksia oli myös estejuoksija Tapio Kantasen osalta, joka oli neljä vuotta aiemmin Münchenin olympialaisissa saavuttanut pronssia. Yleisurheilun kenttälajeissa mitaliodotuksia oli kiekonheitossa Pentti Kahman ja seiväshypyssä Antti Kalliomäen kohdalla. Kahma oli voittanut kaksi vuotta aiemmin Rooman EM-kisoissa kultaa. Naisten yleisurheilu oli tällä kertaa myös mitaliodotusten kohteena. Vuoden 1974 Rooman EM-kisat ja siellä naisten 4 x 400 metrin joukkue oli saavuttanut hopeaa. Joukkue oli nyt samassa kokoonpanossa ja nähtiin mahdolliseksi mitalistiksi. Viestijoukkueen yksityisistä urheilijoista silloinen Euroopan mestari Riitta Salin ja myöhemmin hyvin juossut Pirjo Häggman onnistuessaan nähtiin mahdollisina mitalisteina 400 metrillä. Yleisurheilun lisäksi muissa lajeissa oli lähinnä mitaliodotuksia; ei niinkään odotuksia kultamitaleista. Ammunnassa skeet-kaksikko Ari Westergård-Markus Remes nähtiin onnistuessaan taistelemassa mitaleista. Kamppailulajeissa suurimmat mitaliodotukset olivat kreikkalais-roomalaisessa painissa Pertti Ukkolan kohdalla ja nyrkkeilyssä Kalevi Marjamaan kohdalla. Ukkola oli sijoittunut edellisen vuoden Minskin MM-kisoissa pronssille, ja Marjamaa edellisen vuoden Katowicen EM-kisoissa saavuttanut kultaa. Yksikkösoudussa Pertti Karppinen oli osoittanut olympiavuoden kilpailuissaan mitalitason kuntoa. Hän oli ollut edellisen vuoden Nottinghamin MM-kisoissa neljäs. Muista lajeista odotuksia oli lähinnä jousiammunnassa, jossa neljä vuotta aiemmin Münchenin olympialaisissa Kyösti Laasonen oli saavuttanut pronssia ja vuoden 1975 Interlakenin MM-kisoissa hänen veljensä Kauko Laasonen pronssia. Nykyaikaisen 5-ottelun osalta, joka myös oli ollut Münchenin olympialaisten mitalilaji, oli myös mitaliodotuksia.

Ammunta

Jousiammunta

Miehet

Judo

Melonta

Ratamelonta

Miekkailu

Kalpa, henkilökohtainen

Kalpa, joukkue

Nykyaikainen viisiottelu

Nyrkkeily

Paini

Kreikkalais-roomalainen paini

Vapaapaini

Painonnosto

Purjehdus

Pyöräily

Maantiepyöräily

Ratapyöräily

Soutu

Uinti

Yleisurheilu 

Juoksu- ja kävelylajit

Kenttälajit

Miesten 10-ottelu

Muu henkilöstö 
Urheilijoiden lisäksi joukkueeseen kuului 41 joukkueen johtotehtäviin, valmennukseen ja huoltoon kuuluvaa edustajaa. Yleisjohtoon kuului 11 henkilöä. Lajijohto käsitti 30 henkilöä, joista 20 valmentajaa.

Yleisjohto
 Pertti Paloheimo, ylijohtaja
 Kalevi Tuominen, apulaisjohtaja
 Helge Nygrén, tiedottaja
 Antti Saarinen, attashea
 Robert Palmberg, attashea (KIngston, purjehdukset)

Terveydenhuolto
 Helmer Kvist, ylilääkäri
 Markku Järvinen, lääkäri
 Piippa Jumppanen, sairaanhoitaja
 Unto Andersson, hieroja
 Olavi Koskinen, hieroja
 Kauko Takkinen, hieroja

Edustajat
 Kansainvälisen Olympiakomitean suomalaisjäsen Erik von Frenckell
 Kansainvälisen Olympiakomitean suomalaisjäsen Paavo Honkajuuri
 Suomen Olympiakomitean edustaja Jukka Uunila, puheenjohtaja
 Suomen Olympiakomitean edustaja Magnus Ståhlberg, pääsihteeri

Lajijohto
 Ammunta: lajijohtaja Maunu Virtanen, aseseppä Raoul Mittler
 Jousiammunta: lajijohtaja Rabbe Friman
 Judo: lajijohtaja/valmentaja Jouko Heikkilä
 Melonta: lajijohtaja Esko Aaltonen, valmentaja Juhani Mäkinen, huoltaja Markku Taivainen
 Nyrkkeily: lajijohtaja Reino Björklund, valmentaja Leo Jokela
 Nykyaikainen 5-ottelu: lajijohtaja Lars Winter, valmentaja Kaj Czarnecki
 Purjehdus: lajijohtaja Peter Tallberg, lajijohtajan varamies Carl Nilsson, venemies Sam Hartikainen
 Paini: lajijohtaja Kauko Huikuri, valmentaja Toivo Sillanpää
 Painonnosto: lajijohtaja Mauri Rauvanto, valmentaja Sakari Puuras
 Pyöräily: lajijohtaja/valmentaja Raimo Vauhkonen
 Soutu: valmentaja Juhani Julku ja valmentaja Seppo Alkunen
 Uinti: valmentaja Jorma Lehtosalo
 Yleisurheilu: lajijohtaja Nils Hagman, valmennuspäällikkö Antti Lanamäki, valmentajat Pentti Karvonen, Esko Olkkonen, Kari Sinkkonen, Arto Pasanen, Lauri Immonen, Antero Laiho, Pertti Helin ja Jussi Saarela

Tuomarointitehtävät
Montrealin kesäolympialaisten tuomarointitehtäviin nimettiin seuraavat suomalaiset henkilöt::

Leif Andersson, soutu.
Kaarlo Hartiala, direktoraatti
Reijo Hurri, nyrkkeilytuomari
Tuomo Jalantie, telinevoimistelutuomari. Neljättä kertaa telinevoimistelun tuomaristossa.
Osmo Kaipainen, direktoraatti.
Birger Kivelä, uimahypyt. Neljättä kertaa uimahyppyjen tuomaristossa.
Erkki Kivelä, direktoraatti.
Erkki Lesell, Seppo Nurminen ja Lassi Toivola, painituomareita.

Eero Lohi, nykyaikainen 5-ottelu.
Lyderik Löfgren, nyrkkeilyn jyryn lääkärijäsen.
Jussi Nordqvist, ammunta.
Väinö Soininen, direktoraatti
Erkki J. Woivalin, melontatuomari.

Lähteet 
 Finland at the 1976 Montréal Summer Games  Sports Reference LLC.

Viitteet 

Kesäolympialaiset 1976
Kesäolympialaisissa 1976